Tajudeen Abdul-Raheem (an haifi shi a ranar 6 ga watan Janairun shekarar ta 1961 - ya mutu a ranar 25 ga Mayun shekara ta 2009) shi ne babban sakatare na ƙungiyar Pan-Afirka, darekta na Justice Africa, Mataimakin Darakta na Majalisar Ɗinkin Duniya Millennium Kamfen ga Afirka, da kuma marubuci don jaridu da mujallu a duk faɗin Afirka. An haifeshi ne a Funtua, Nigeria a watan Janairu, kuma ya mutu a hatsarin hanya a ranar 25 ga Mayun shekara ta 2009 a Nairobi, Kenya, yayin da yake kan hanyarsa ta zuwa filin jirgin sama domin yin jigila zuwa Rwanda inda aka shirya zai sadu da Shugaban Rwanda. Ya sami digiri na farko a kimiyyar siyasa daga jami'ar Bayero, malamin Rhodes a Oxford da PhD daga Jami'ar Buffalo. Iyalan sun bayyana cewa "Tajudeen ya kasance mutum ne mai karfin zuciya tare da jarumtaka, duk abin da yake da shi kadan, zai fi son ya ba da shi ga mutanen da suke bukata." Tajudeen Abdul Raheem, wanda ya mutu a hatsarin mota a Nairobi, ya sadaukar da rayuwarsa ga hangen nesa na Afirka da kuma zaman lafiya na Afirka.